Aasian halpalentoyhtiöt

Halpalentoyhtiöt ovat yleistymässä myös eri puolilla Aasiaa. Toisin kuin eurooppalaiset vastineensa, kaikki aasialaiset lentoyhtiöt eivät voi lentää suoraan minkä tahansa kahden kaupungin välillä, joten moni yhtiö lentää vain kotimaassaan tai kotikenttänsä ja kohteensa väliä.

Lähi-itä

 * Air Arabia on Lähi-idän ja pohjoisen Afrikan suurin halpalentoyhtiö. Sharjah keskuksenaan Air Arabia lentää moneen erikoisempaankin kohteeseen. Yhtiö lentää uusilla Airbus A320-koneilla.
 * Jazeera Airways lentää Kuwaitista ja Dubaista ympäriinsä Lähi-itää sekä Intiaan.
 * Nas Air lentää Saudi-Arabian sisäisiä lentoja ja lisäksi jonkin verran naapurimaihin.
 * Sama on saudiarabialainen halpis, joka lentää ympäri Lähi-itää.

Intia

 * Air Deccan lentää lukuisiin kohteisiin Intian sisällä.
 * Air India Express on Air Indian halpalentoversio ja lentää Intian sisäisten lentojen lisäksi myös muutamiin ulkomaan kohteisiin kuten Dohaan, Muscatiin ja Singaporeen.
 * Go Air lentää Delhistä ja Mumbaista eri Intian kolkkiin.
 * IndiGo tarjoaa kotimaan lentoja Delhistä.
 * Indus Air lentää Chandigarhista Delhiin ja Mumbaihin.
 * SpiceJet on vielä yksi Intian sisäisiä lentoja myyvä halpisyhtiö.

Kiina

 * China United lentää Pekingistä Nanyanin kentältä (NAY) eri puolille Kiinaa.
 * Hong Kong Express vie matkaajan Hong Kongista eri puolille Länsi-Kiinaa sekä Chiang Maihin.
 * Spring Airlines on kiinalainen halpalentoyhtiö, joka lentää uusilla Airbus 320 -koneillaan Shanghaista (SHA) ympäri Kiinaa. Lippuja voi ostaa vain www-sivujen kautta kiinaksi.
 * Viva Macau lentää laajarunkokoneillaan Macaosta Jakartaan, Malélle, Phukettiin ja Haiphongiin.

Japani
Japanilaiset halpalentoyhtiöt palvelevat lähinnä kotimaansa sisällä matkustavia. Hinnatkaan eivät välttämättä ole aivan samalla tasolla muiden Aasian halpisten kanssa.


 * Air Do oli ensimmäinen Japanin halpalentoyhtiöistä. Sittemmin ANA on ostanut firman, mutta toiminta jatkuu edelleen Air Do -nimellä. Koteina ovat Sapporo, Asahikawa ja Hakodate.
 * Skymark Airlines kuljettaa matkustajia Tokiosta Fukuokaan, Kobeen, Sapporoon ja Okinawalle.
 * Skynet Asia Airwaysin reitit kulkevat Tokion Hanedasta Miyazakiin, Kumamotoon sekä Nagasakiin.
 * StarFlyer lentää Kitakyushun ja Tokion väliä muutaman kerran päivässä. StarFlyer ei ole varsinaisesti halpalentoyhtiö, mutta hinnat voivat olla kuitenkin selvästi suuria yhtiöitä halvempia. Jalkatilaa koneissa on mukavasti ja amerikkalaisen JetBluen tapaan jokaisella matkustajalla on omat tv-ruutunsa.

Korea
Pohjois-Korean lentoliikenne on lähes olematonta muutenkin kansallisen lentoyhtiön ollessa lähes rappiotilassa, joten halpalentoyhtiöitä siellä on turha odottaa.


 * Hansung Airlines lentää Jejun saarelta Souliin ja Cheongjuhun.
 * Jeju Air on toinen eteläkorealainen halpisyhtiö, joka lentää Jejuun, Souliin ja Busaniin.

Kaakkois-Aasia
Kaakkois-Aasiaan suuntautuva runsas turismi on luonut myös laajan halpalentobisneksen alueelle. Kilpailu on kovaa, ja edullisia hintoja onkin mukavasti saatavilla. Osa halpiksista lentää aivan upouusilla koneilla, kun taas toisten kalusto on menneiltä vuosikymmeniltä.


 * Air Asia on suurin ja tunnetuin Aasian halpalentoyhtiöistä. Sen reitit ulottuvat Kiinasta Kota Kinabaluun ja Kuala Lumpurista Langkawiiin. Kuala Lumpur ja Bangkok ovat yhtiön suurimmat tukikohdat. Bangkokissa Air Asia käyttää uutta Suvarnabhumin lentoasemaa.
 * Air Philippines lentää useisiin kohteisiin Filippiinien sisällä.
 * Citilink on Garudan tytäryhtiö, joka operoi Indonesian sisäisiä lentoja.
 * Cebu Pacific Air pitää majaansa Filippiineillä ja lentää lukuisiin kotimaansa kohteisiin Manilasta ja Cebusta, sekä muutamiin kohteisiin Kaakkois-Aasiassa: Bangkok, Hong Kong, Soul, Busan, Jakarta, Kuala Lumpur ja Singapore löytyvät kaikki Cebu Pacificin reittikartalta.
 * Jetstar Asia / ValuAir lentää Singaporesta useampaan Kaakkois-Aasian kohteeseen (mm. Bangkokiin, Balille, Hong Kongiin, Manilaan ja Taipeihin) sekä Australiaan.
 * Lion Air oli ensimmäinen asiakas Boeingin uudelle 737-900ER -konetyypille. Yhtiö lentää erittäin moneen Indonesian sisäiseen kohteeseen sekä kansainvälisiä lentoja Penangiin, Kuala Lumpuriin ja Singaporeen.
 * Mandala Airlines ei ole varsinainen halpalentoyhtiö, mutta hinnat ovat usein edulliset Indonesian sisällä.
 * Nok Air on Thai Airwaysin halpalentotytär, joka lentää Thaimaan sisäisiä lentoja.ulkomaan lentoja Bangkokista ja Phuketista Hong Kongiin ja Bangkokista Souliin.  Kotimaanlentoja pyörittänyt One-Two-GO on laitettu jäihin, eikä Orient Thain omakaan tulevaisuus ole mitenkään taattu.
 * Pacific Airlines lentää Vietnamin sisällä sekä kansainvälisesti Bangkokiin.
 * Tiger Airways on singaporelainen halpalentoyhtiö, jossa myös kansallinen lentoyhtiö Singapore Airlines on mukana. Singaporesta lentoja on lähes kaikkiin Thaimaan tärkeimpiin kohteisiin (Bangkok, Chiang Mai, Hat Yai, Phuket, Krabi ja Udon Thani), Vietnamin Hanoihin ja Ho Chi Minh Cityyn, Manilaan, Darwiniin, Perthiin, Kantoniin, Macaoon, Shenzheniin ja Haikouhun.

Discount airlines in Asia Compagnies aériennes à bas prix en Asie Compagnie aeree low cost asiatiche